text: Hans Christian Schmidt minister igen
  22 februar 2010 kl. 22.49
  Danmark får en ny transportminister, og det bliver en erfaren herre. Det bliver ifølge TV2 NEWS Hans Christian Schmidt, som får regeringsposten, der er kendt som øretævernes holdeplads. Dermed bliver han igen minister efter en pause på tre år.
  Hans Christian Schmidt er valgt i Haderslev-kredsen og blev første gang minister i Anders Fogh Rasmussens 2001-regering. Posten som miljøminister bestred han til 2004, hvor han blev ny fødevareminister.
  I 2007 udgik Hans Christian Schmidt af regeringen og blev Venstres gruppeformand i Folketinget. Nu bliver han så minister igen.
  